Margherita Marchione

**Margherita Marchione** (1922–2021) var en amerikansk nonne, filosof, historiker og biograf for kongregasjonen *Maestre Pie Filippini*, forfatter av flere bøker, spesielt om pave Pius XII og Filippo Mazzei.
## Liv og virke
### Bakgrunn
Margherita Marchione var datter av italienske innvandrere fra Campania. Hun gikk på videregënde skole i Hackensack trådte i 1938 inn i *Religious Teachers Filippini* (*Maestre pie Filippini*=  en søsterkongregasjon, i en alder av 16 år. Hun tok sin doktorgrad fra Columbia University i New York City. 
### Virke
Hun bodde hovedsakelig i New Jersey, og var professor i italiensk språk og litteratur ved Fairleigh Dickinson University i Madison i New Jersey.
### Biografier
Hun var forfatter av over femti bøker, blant annet studier om Filippo Mazzei (1730-1816), Clemente Rebora (1885-1957), Giuseppe Prezzolini (1882-1982) og Giovanni Boine (1887-1917). 

### Pavens innsats for jødene
Hun skrev også meget om pave Pius XIIs innsats for jødene under de nazistiske jødeforfølgelsene. Når det gjelder Holocaust, spesielt angående Pius XII og jødene, har Rai International definert henne som en av verdens ledende forskere på emnet.

På midten av 1990-tallet fikk hun vite at hennes egen søsterkongregasjon, *Maestre pie Filippini*, hadde gitt ly til 114 jøder fra 1943 til 1944 ved deres kloster i Roma. Likeså gjorde et stort antall andre ordenshus og andre katolske institusjoner, Hun skrev deretter en bok, *Yours Is a Precious Witness*, som ble utgitt i 1997 av Paulist Press. Boken inneholdt omfattende intervjuer med italienske jøder som uttrykte takknemlighet for å ha blitt gjemt av klostre og klostre under nazistenes okkupasjon av Roma. Hun fortsatte å skrive flere bøker om samme tema, blant annet *Pope Pius XII, Architect for Peace* (2000) og *Consensus and Controversy, Defending Pope Pius XII* (2002).

Søster Margherita Marchione hevdet at det er utenkelig at lederne av så mange klostre og ordenshus ville ha skjult jøder med mindre de handlet etter pavens anvisning.

Hun var æresborger i Poggio a Caiano (FI), fødestedet til Filippo Mazzei, som hun fokuserte noen studier på, og i Pontecagnano (SA), stedet der hennes familie hennes nedstammet fra.

Søster Margerita Marchione døde den 19. mai 2032 i en alder av 99 år.

## Verker i utvalg
**Twentieth Century Italian Poetry: A Bilingual Anthology* (edited, 1974)
**Philip Mazzei: Jefferson's "Zealous Whig"* (1975)
**Clemente Rebora: A Man's Quest for the Absolute* (1979)
**Philip Mazzei: My Life and Wanderings* (edited, 1980)
**Philip Mazzei: Selected Writings and Correspondence* (edited in 3 Volumes, 1983)
**From the Land of the Etruscans: The Life of Lucy Filippini* (1986)
**A Pictorial History of the Saint Lucy Filippini Chapel* (1992)
**Philip Mazzei: World Citizen* (1994)
**Americans of Italian Heritage* (1995)
**Yours Is a Precious Witness: Memoirs of Jews and Catholics in Wartime Italy* (1997)
**Pope Pius XII: Architect for Peace* (2000)
**The Fighting Nun: My Story* (2000)
**Consensus & Controversy: Defending Pope Pius XII* (2002)
**Shepherd of Souls: A Pictorial Life of Pope Pius XII* (2003)
**Crusade of Charity: Pius XII and POWs 1939-1945* (2006)
**Did Pope Pius XII Help the Jews?* (2007),
**The Truth Will Set You Free: Commemorating the 50th Anniversary of the Death of Pope Pius XII* (2009)
**The Religious Teachers Filippini in America: Centennial, 1910-2010* (2010)

## Referanser